《伯胜九日诗萧然有陶风趣因次韵》
金朝·赵秉文

九日独何日，高怀无与娱。仰视天宇清，倏见飞鸿孤。

哀呜呼其天，相望渺江湖。岂不念亲友，林閒置尊壶。

不醉慎毋归，且莫歌骊驹。今日不为乐，奈此岁将徂。

风霜艳黄菊，兴与南山俱。此时如不采，但恐随樵苏。

日暮登吹台，苍茫望八区。翻然念乡国，北望一长吁。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。